The Flash (seriál z roku 2014)

The Flash je americký televízny seriál stanice The CW, ktorého autormi sú Greg Berlanti, Andrew Kreisberg a Geoff Johns. Seriál je založený na DC Comics superhrdinovi The Flash (Grant Gustin), ktorý bojuje so zločinom pomocou super-rýchlosti. Seriál je spin-off seriálu Arrow a oba seriály sa odohrávajú v rovnakom fiktívnom svete.

Americká premiéra The Flash bola 7. októbra 2014, a pilotná epizóda sa stala druhou najsledovanejšou premiérou stanice The CW, po Upírskych denníkoch v roku 2009. Seriál pozitívne hodnotili aj kritici a vyhral cenu People's Choice Award v kategórii „Favorite New TV Drama“. 21. januára 2016 mal premiéru nový seriál Legends of Tomorrow, ktorý je tiež spin-off seriálov The Flash a Arrow. 8. januára 2017 stanica The CW predĺžila seriál na štvrtú sériu. 1. apríla 2018 bola potvrdená piata séria, ktorá mala premiéru 9. októbra 2018.

The Flash je odohrávaný v meste Vancouver

Dej
Barry Allen bol ako malý chlapec svedkom nadprirodzenej vraždy jeho matky, za ktorú bol neprávom odsúdený jeho otec. Po tejto udalosti sa ho ujal detektív Joe West a z Barryho sa v dospelosti stáva kriminálny vyšetrovateľ v Central City. Je však stále posadnutý smrťou jeho matky a neustále vyšetruje staré kriminálne prípady, nadprirodzené udalosti a vedecké pokroky, ktoré by mu pomohli objasniť čo sa vtedy stalo a tiež dokázať nevinu svojho otca. Štrnásť rokov po vražde dochádza k poruche časticového urýchľovača v S.T.A.R. Labs, ktorý zaplaví celé mesto neznámym typom radiácie, vďaka ktorej ľudia získavajú rôzne superschopnosti. Medzi týmito ľudmi je aj Barry, ktorého počas explózie v S.T.A.R. Labs zasiahol blesk, a po deviatich mesiacoch strávených v kóme zisťuje, že sa dokáže pohybovať nadľudskou rýchlosťou. Barry sa rozhodne využiť svoje nové schopnosti na ochranu obyvateľov Central City a na boj proti zločincom ako superhrdina s menom The Flash, a v jeho cieli mu pomáhajú jeho kolegovia Caitlin Snow, Cisco Ramon a Dr. Harrison Wells. Neskôr Barry zistí, že nemôže chrániť Central City len pred obyčajnými zločincami ale aj pred meta-ľuďmi ktorí majú nadprirodzené schopnosti.

Postavy
 Barry Allen / The Flash (Grant Gustin): Barry je hlavnou postavou seriálu.
 Dr. Harrison Wells (world 1) / Eobard Thawne (Tom Cavanagh): Riaditeľ S.T.A.R Labs, zodpovedný za poruchu časticového urýchľovača, a Barryho mentor. Neskôr je odhalený ako Reverse-Flash, ale stratil schopnosti vďaka paradoxu cestovania v čase (neskôr ich zase získa) 
 Joe West (Jesse L. Martin): Policajt, ktorý sa stal náhradným otcom Barryho Allena po tom, ako Barryho matka bola zavraždená a jeho otec uväznený. Tiež je otcom Iris.
 Iris West (Candice Patton): Barryho najlepšia kamarátka, ktorá neskôr ako novinárka píše o Flashových hrdinských skutkoch. Barry ju tajne miluje. 
 Dr. Caitlin Snow / Killer Frost (Danielle Panabaker): Bioinžinierka pracujúca v S.T.A.R. Labs, ktorá pomáha Barrymu v jeho úlohe superhrdinu. V časovom paradoxe  (Flashpoint) pracuje ako očná lekárka pre deti.
 Cisco Ramon / Vibe (Carlos Valdes): Inžinier a najmladší pracovník S.T.A.R. Labs, ktorý rovnako ako Caitlin pomáha Barrymu a tiež dáva prezývky zločincom, proti ktorým Flash bojuje.
 Eddie Thawne (Rick Cosnett): Policajt preradený do Central City a priateľ Iris.
 Wally West / Kid Flash (Keiynan Lonsdale): Syn Joea a brat Iris, ktorý sa narodil bez ich vedomia po tom, čo jeho matka opustila Central City. Neskôr sa kvôli Kameňu mudrcov stane Kid Flashom.
 Harrison H.R Wells (world 19) (Tom Cavanagh): Barry potreboval pomoc Wellsa preto zavolal jedného na svet 1.
  Dr. Harrison Wells (world 2) (Tom Cavanagh): Vedec zo sveta 2 ktorý pomohol zastaviť Zooma.

Série a časti

1. séria (2014 – 2015)

2. séria (2015 – 2016)

3. séria (2016 – 2017)

4. séria (2017 – 2018)

5. séria (2018 – 2019)

6. séria (2019 – 2020)

7. séria (2021 – súčasnosť)

Prepojené časti Arrowverse
Od roku 2014 sa každoročne vysielajú prepojené časti seriálov z Arrowverse, do ktorého patria Arrow, The Flash, Supergirl a Legends of Tomorrow.

Referencie

Externé odkazy
 
 

Televízne seriály USA
Televízne seriály The CW
Televízne seriály z roku 2014